אסון ילדי כפר מנחם

אסון ילדי כפר מנחם התרחש ב-12 ביולי 1961. שבעה מילדי הקיבוץ נהרגו בתאונת דרכים מדרום לחדרה כשהיו בדרכם למחנה קיץ.

==התאונה==
ב-12 ביולי 1961, במהלך החופש הגדול, יצאו מהקיבוץ 22 ילדי קבוצת רימון מכתה ז' בבית הספר בקיבוץ בדרכם למחנה קיץ של תנועת השומר הצעיר ליד מושב מכמורת.

משאית של הקיבוץ הובילה את הקבוצה ליעדה. היא עצרה בצד הדרך בכביש 4 מעט ממזרח למכמורת, כששליש ממנה על הכביש והיתר בשוליו. הילדים ירדו ממנה ועמדו מאחוריה ולידה כדי לקבל את ציודם שנמצא עדיין על המשאית. מונית שירות שנסעה על הכביש סטתה ופגעה ישירות בקבוצת הילדים. עקב הפגיעה נהרגו שבעה מהם ועוד חמישה נפצעו, אחד מהם קשה.

למקום נזעקו שוטרים רבים. אמבולנסים הובילו את הנפגעים לבית החולים הלל יפה בחדרה. משם הועברו הפצועים לבית החולים בילינסון בפתח תקווה. עשרת הילדים ניצולי התאונה חזרו מיד לקיבוצם.

הילדים שנהרגו - ארבע בנות ושלושה בנים – היו ילידי השנים 1947–1949, בני 12 עד 14.

==לאחר התאונה==
אבל כבד ירד על קיבוץ כפר מנחם. שבעת ההרוגים הובאו לקבורה ביישוב למחרת האסון בהלוויה משותפת.

שר התחבורה יצחק בן אהרן מינה ועדת חקירה ובה שופט, רופא ומהנדס לבדיקת התאונה.

נהג המונית, בן 64 בעת התאונה, הועמד למשפט פלילי בפני בית משפט השלום בחיפה. בית המשפט הרשיע אותו, ובמרץ 1963 שלל לצמיתות את רישיון הנהיגה שלו והטיל עליו קנס של 100 לירות.

ליד בניין הספרייה של הקיבוץ נבנתה לימים רחבת זיכרון לשבעת הילדים וניטעו בה שבעה עצי ברוש.

==קישורים חיצוניים==
* ידיעות מאתר עיתונות יהודית היסטורית:
** 13 ביולי 1961:
*** [https://www.nli.org.il/he/newspapers/haretz/1961/07/13/01/page/1 שבעה ילדים ניספו באסון דרכים] ([https://www.nli.org.il/he/newspapers/haretz/1961/07/13/01/page/3 המשך]), הארץ
*** [https://www.nli.org.il/he/newspapers/mar/1961/07/13/01/page/2 7 נקטלו בזעקה אחת], מעריב
*** א. פלג, [https://www.nli.org.il/he/newspapers/mar/1961/07/13/01/page/2 כפר מנחם עוטה שכול], מעריב
*** [https://www.nli.org.il/he/newspapers/mar/1961/07/13/01/page/1 נתמנתה ועדת חקירה ממשלתית לחקירת גורמי תאונת הדמים], מעריב
** [https://www.nli.org.il/he/newspapers/haretz/1961/12/20/01/page/2 הואשם נהג המעורב בתאונה קטלנית], הארץ, 20 בדצמבר 1961
** [https://www.nli.org.il/he/newspapers/dav/1963/03/25/01/page/4 נשלל רישיונו של נהג קטלן], דבר, 25 במרץ 1963
* דפים לזכר שבעת הרוגי התאונה באתר קיבוץ כפר מנחם: [http://www.kfar-menachem.org.il/cgi-webaxy/sal/sal.pl?lang=he&ID=603982_kfar_menachem_m&act=show&dbid=pages&dataid=pages_894766_kfar_menachem_yizkur_files_ilan_paporish.htm אילן פאפוריש], [http://www.kfar-menachem.org.il/cgi-webaxy/sal/sal.pl?lang=he&ID=603982_kfar_menachem_m&act=show&dbid=pages&dataid=pages_894766_kfar_menachem_yizkur_files_ester_mol.htm אסתר מול], [http://www.kfar-menachem.org.il/cgi-webaxy/sal/sal.pl?lang=he&ID=603982_kfar_menachem_m&act=show&dbid=pages&dataid=pages_894766_kfar_menachem_yizkur_files_bela_yuval.htm בלה יובל], [http://www.kfar-menachem.org.il/cgi-webaxy/sal/sal.pl?lang=he&ID=603982_kfar_menachem_m&act=show&dbid=pages&dataid=pages_894766_kfar_menachem_yizkur_files_neomi_ror.htm נעמי רוהר], [http://www.kfar-menachem.org.il/cgi-webaxy/sal/sal.pl?lang=he&ID=603982_kfar_menachem_m&act=show&dbid=pages&dataid=pages_894766_kfar_menachem_yizkur_files_shaul_dudelzak.htm שאול דודלזק], [http://www.kfar-menachem.org.il/cgi-webaxy/sal/sal.pl?lang=he&ID=603982_kfar_menachem_m&act=show&dbid=pages&dataid=pages_894766_kfar_menachem_yizkur_files_shlomo_kaplan.htm שלמה קפלן], [http://www.kfar-menachem.org.il/cgi-webaxy/sal/sal.pl?lang=he&ID=603982_kfar_menachem_m&act=show&dbid=pages&dataid=pages_894766_kfar_menachem_yizkur_files_tamar_marshak.htm תמר מהרשק]
* [https://michaelarch.wordpress.com/2021/08/14/סיבוב-בספרייה-החצי-נטושה-בקיבוץ-כפר-מנ/ סקירה על הספרייה בקיבוץ כפר מנחם ובה תמונות רחבת הזיכרון, שלט זיכרון והעצים שניטעו לזכר הילדים], בבלוג "חלון אחורי", 14 באוגוסט 2021
* 

קטגוריה:ישראל: תאונות דרכים
קטגוריה:כפר מנחם
קטגוריה:1961 בישראל